ขอถามแพทย์หน่อยนะคะ พอดีเราหยุดกินยาคุม4วันค่ะ แล้ววันที่4 ก็มีเลือดไหลออกมาจากช่องคลอด อยากถามว่าเกิดจากอะไรคะ เรากลัวจะเป็นอะไร ก็เลยทานยาคุมต่อ อยากทราบว่าถ้าทานยาคุมต่อจะเป็นอะไรไหมคะ
สวัสดีค่ะ หากเป็นการหยุดทานยาคุมกำเนิดโดยที่ยายังไม่หมดแผง หลังจากหยุดทานยาไป 2-4 วัน ย่อมมีเลือดออกมาเป็นปกติค่ะ ซึ่งเป็นผลจากการที่เยื่อบุโพรงมดลูกขาดการกระตุ้นจากฮอร์โมนจากยา และเป็นการแสดงว่าไม่มีการตั้งครรภ์เกิดขึ้นจากการมีเพศสัมพันธ์ก่อนหน้านั้นค่ะหากยังต้องการคุมกำเนิดต่อ ก็ให้เริ่มทานยาคุมกำเนิดต่อไปได้ค่ะ แต่แนะนำควรนำแผงใหม่มาทาน ไม่แนะนำให้ทานแผงเก่าต่อ เพื่อให้ฤทธิืของการคุมกำเนิดเป็นไปอย่างประสิทธิภาพค่ะ อย่างไรก็ตาม ในช่วงการเริ่มทานยาแผงใหม่นี้ ควรงดการมีเพศสัมพันธ์ไปก่อนอย่างน้อย 1 สัปดาห์ หรือใช้ถุงยางอนามัยร่วมด้วยไปก่อน เพื่อให้ยาคุมได้เริ่มออกฤทธิ์ใหม่ค่ะ